Domenico Montrone (født 1. maj 1986 i Modugno, Italien) er en italiensk roer. Montrone vandt en bronzemedalje ved OL 2016 i Rio de Janeiro, som del af den italienske firer uden styrmand, der desuden bestod af Matteo Castaldo, Matteo Lodo og Giuseppe Vicino. Italienerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Montrone vandt desuden en EM-guldmedalje i firer uden styrmand ved EM 2017 i Tjekkiet, og en VM-sølvmedalje ved VM i USA samme år.